Mission: Impossible – The Final Reckoning

**Mission: Impossible – The Final Reckoning** on vuonna 2025 ensi-iltansa saanut yhdysvaltalainen toimintaelokuva. Elokuvan on ohjannut Christopher McQuarrie, joka myös käsikirjoitti sen yhdessä Erik Jendresenin kanssa.

Elokuvan pääroolissa on Tom Cruise. Se on kahdeksas ja viimeinen ** -elokuva. Elokuvan budjetti oli 400 miljoonaa dollaria joka tekee siitä yhden kaikkien aikojen kalleimmista elokuvista.

## Juoni
Kaksi kuukautta sen jälkeen kun avain pahantaitoisen tekoälyn, Entiteetin, lähdekoodiin on saatu haltuun, IMF:n (Impossible Mission Force) agentti Ethan Hunt saa viestin Yhdysvaltain presidentti Erika Sloanelta. Sloane kertoo, että Eniteetti jatkaa maailman ydiasejärjestelmien kaappaamista ja sen apuna toimii salainen maailmanlopun kultti. Ethanille annetaan käsky luovuttaa avain, mutta hän kieltäytyy ja jatkaa entisen Entiteetin kätyrin, Gabrielin, jahtaamista.

Ethan ja Benji Dunn tapaavat IMF:n hakkerin Luther Stickellin, joka työskentelee Lontoon alla piilossa olevassa laboratoriossa. Luther on juuri saanut valmiiksi "Poison Pill" -nimisen haittaohjelman, joka voi kohdistaa hyökkäyksen suoraan Entiteetiin.

Tiimi värvää Gabrielin entisen apurin, Parisin, ja tiedusteluagentti Theo Degasin. Lontoossa Gabriel vangitsee Ethanin ja IMF-agentti Gracen. Gabriel pakottaa Ethanin noutamaan "Podkova" -moduulin, joka on kehitetty aiemmasta "Rabbit's Foot" -teknologiasta ja joka on uponnut venäläiseen sukellusveneeseen Sevastopoliin. Tämä antaisi Gabrielille vallan hallita Entiteettiä. Ethan ja Grace pakenevat tiimin avulla.

Ethan ottaa yhteyttä Entiteettiin ja saa näkyjä ydinasekatastrofista. Entiteetti uhkaa tappaa Lutherin ja vaatii digitaalista bunkkeria Etelä-Afrikasta säilyäkseen.

Ethanin tiimi yrittää paikantaa Sevastopolin ja suunnittelee pelastusoperaatiota. Gabriel varastaa Poison Pill -haittaohjelman ja jättää Lutherin ansaan ajastetun pommin kanssa. Luther uhraa itsensä minimoidakseen räjähdyksen ja Ethan siirretään Mount Weatherin hätäoperaatiokeskukseen.

Kolmen päivän päästä Entiteetti aikoo ottaa hallintaansa loputkin maailman ydinasejärjestelmät. Ethan suostuttelee presidentti Sloanen sallimaan Sevastopolin etsimisen CIA-johtaja Eugene Kittridgen vastustuksesta huolimatta.

Grace, Bengi, Paris ja Degas matkustavat St. Matthew -saarille Beringinmerelle, missä vanha kylmän sodan aikainen merellinen tutka havaitsi Sevastopolin uppoamisen. He tapaavat entisen CIA-analyytikon William Donloen, joka muistaa Sevastopolin koordinaatit. Venäläiset erikoisjoukot yrittävät saada koordinaatit, mutta Grace ja Donloen vaimo Tapeesa pakenevat koiravaljakolla, kun taas muut taistelevat sotilaita vastaan. Donloe onnistuu välittämään koordinaatit Ethanille. 

Ethan liittyy USS George H. W. Bush -lentotukialukselle Pohjois-Tyynellämerellä ja myöhemmin sukellusvene USS Ohioon. Hän sukeltaa kokeellisella sukelluspuvulla Sevastopoliin ja nappaa Podkovan juuri ennen kuin hylky liukuu mannerjalustan reunalta. Ethan selviää täpärästi ja Grace pelastaa hänet sukellustautikammion avulla.

Suunnittelmana on huijata Entiteettiä siirtymään fyysiselle asemalle bunkkerin sijasta käyttämällä Poison Pill -haittaohjelmaa Podkovan avulla.

Bunkkerissa Gabriel hyökkää tiimin kimppuun ydinpommin kanssa ja vaatii Podkovaa. Kittridge keskeyttää tilanteen yrittäen itse saada vallan Entiteettiin. Tulitaistelun aikana pommi aktivoituu ja Benji haavoittuu. Gabriel pakenee Poison Pill mukanaan ja Ethan lähtee takaa-ajoon Podkovan kanssa. Donloe, Tapeesa ja Degas purkavat pommin, ja Paris, Grace sekä Benji valmistautuvat vangitsemaan Entiteetin.

Samaan aikaan Sloane estää ennaltaehkäisevän ydinhyökkäyksen, mutta esikuntapäälliköiden puheenjohtaja saa surmansa suojellessaan häntä salamurhaajalta. Entiteetti ottaa hallintaansa maailman ydinasearsenaalin.

Ethan jahtaa Gabrielia kaksitasokoneella, kiipeää tämän koneeseen, murtaa hänen kätensä ja saa Poison Pillin takaisin. Gabriel kuolee törmättyään koneen peräsimeen ja Ethan onnistuu pudotuksen aikana asettamaan Poison Pillin Podkovaan, jolloin Grace vangitsee Entiteetin juuri ennen ydinlaukaisua.

Ethan kuuntelee Lutherin jäähyväisviestin Poison Pillissä, joka tuhoutuu tämän jälkeen. Hän luovuttaa tuhotun Podkovan Kittridgelle. Lontoossa Grace antaa Ethanille aseman, jossa Entiteetti on vangittuna ja IMF-tiimi lähtee eri teille.

## Näyttelijät

## Lähteet

## Aiheesta muualla
* 
*